CELEX: 62021CN0707
Language: et
Date: 2021-11-24 00:00:00
Title: Kohtuasi C-707/21: Eelotsusetaotlus, mille on esitanud Cour de cassation (Prantsusmaa) 24. novembril 2021 – Recamier SA versus BR

7.2.2022   
            
            
               ET
            
            
               Euroopa Liidu Teataja
            
            
               C 64/20
            
         
      Eelotsusetaotlus, mille on esitanud Cour de cassation (Prantsusmaa) 24. novembril 2021 – Recamier SA versus BR
      (Kohtuasi C-707/21)
      (2022/C 64/31)
      Kohtumenetluse keel: prantsuse
      
         Eelotsusetaotluse esitanud kohus
      
      Cour de cassation
      
         Põhikohtuasja pooled
      
      
         Hageja: Recamier SA
      
         Kostja: BR
      
         Eelotsuse küsimused
      
      
                  1.
               
               
                  Kas nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (Brüsseli I määrus) (1) artikli 33 lõiget 1 tuleb tõlgendada nii, et mõiste „kohtuotsuse seadusjõud“ autonoomne määratlus hõlmab asjaomase kohtuotsuse kõiki tingimusi ja kogu mõju või võib nende puhul osaliselt arvesse võtta ka asja lahendava kohtu asukohariigi õigust ja/või otsuse teinud kohtu asukohariigi õigust?
               
            
                  2.
               
               
                  Kas esimesel juhul tuleb kahe liikmesriigi kohtutele esitatud kahte nõuet mõiste „kohtuotsuse seadusjõud“ autonoomse määratluse seisukohalt pidada samal alusel põhinevaks, kui hageja tugineb samadele asjaoludele, kuid erinevatele õiguslikele väidetele?
               
            
                  3.
               
               
                  Kas kahte nõuet, millest üks tugineb lepingulisel vastutusel ja teine lepinguvälisel vastutusel, kuid mis põhinevad samal õigussuhtel, nagu juhatuse liikme volituste täitmine, tuleb pidada samal alusel põhinevaks?
               
            
                  4.
               
               
                  Kas teisel juhul tuleb vastavalt määruse (EÜ) nr 44/2001 artikli 33 lõikele 1, mille alusel on otsustatud, et kohtuotsust peab teistes liikmesriikides tunnustama sama ulatusega ja sama mõjuga nagu sellel on liikmesriigis, kus asjaomane otsus tehti, lähtuda otsuse teinud kohtu asukohariigi õigusest või lubab nimetatud säte sellega seotud menetluslike tagajärgede osas kohaldada kohtuotsuse tunnustamise või täitmisele pööramise taotluse saanud kohtu asukohariigi õigust?
               
            
         (1)  EÜT 2001, L 12, lk 1; ELT eriväljaanne 19/04, lk 42.